b'\n_START_ARTICLE_\nGintaras Steponavi\xc4\x8dius\n_START_SECTION_\nMokslai\n_START_PARAGRAPH_\n1985 m. baig\xc4\x97 Vilniaus Antano Vienuolio vidurin\xc4\x99 mokykl\xc4\x85, 1992 m. Vilniaus universiteto Teis\xc4\x97s fakultete \xc4\xafgijo teisininko specialyb\xc4\x99. 1990 m. studijavo ir tobulinosi Hagos tarptautin\xc4\x97s teis\xc4\x97s akademijoje (Nyderlandai), 1991 m. Kopenhagos universitete (Danija), 1992 m. Birmingemo universiteto Europos teis\xc4\x97s institute (Jungtin\xc4\x97 Karalyst\xc4\x97), 1994 m. Europos universitetinio instituto Europos teis\xc4\x97s akademijoje Florencijoje (Italija), 1999 m. Groningeno karali\xc5\xa1kajame universitete (Nyderlandai). 1995\xe2\x80\x931999 m. studijavo Vilniaus universiteto Tarptautini\xc5\xb3 santyki\xc5\xb3 ir politikos moksl\xc5\xb3 instituto doktorant\xc5\xabroje, bet disertacijos neapgyn\xc4\x97.\n_START_SECTION_\nProfesin\xc4\x97 ir politin\xc4\x97 veikla\n_START_PARAGRAPH_\n1990\xc2\xa0m. Lietuvos liberal\xc5\xb3 s\xc4\x85jungos steig\xc4\x97jas ir narys, 2003\xc2\xa0m. Liberal\xc5\xb3 ir centro s\xc4\x85jungos valdybos narys, nuo 2006\xc2\xa0m. Lietuvos Respublikos liberal\xc5\xb3 s\xc4\x85j\xc5\xabd\xc5\xbeio narys, partijos valdybos narys._NEWLINE_1991\xe2\x80\x931994\xc2\xa0m. U\xc5\xbesienio reikal\xc5\xb3 ministerijos vyresnysis specialistas, ministerijos Europos saugumo ir bendradarbiavimo konferencijos (ESBK) skyriaus pirmasis sekretorius._NEWLINE_1994\xe2\x80\x931996\xc2\xa0m. ketvirtinio \xc5\xbeurnalo \xe2\x80\x9eEast European Constitutional Review\xe2\x80\x9c, leid\xc5\xbeiamo \xc4\x8cikagos universitete, bendradarbis ap\xc5\xbevalgininkas. 1997\xe2\x80\x932000\xc2\xa0m. savaitra\xc5\xa1\xc4\x8dio \xe2\x80\x9eAtgimimas\xe2\x80\x9c ap\xc5\xbevalgininkas._NEWLINE_1994\xe2\x80\x932000\xc2\xa0m. Fridricho Naumano fondo koordinatorius Lietuvoje._NEWLINE_1994\xe2\x80\x932004\xc2\xa0m. Vilniaus universiteto Tarptautini\xc5\xb3 santyki\xc5\xb3 ir politikos moksl\xc5\xb3 instituto d\xc4\x97stytojas._NEWLINE_1997\xe2\x80\x932000\xc2\xa0m. Vilniaus miesto savivaldyb\xc4\x97s tarybos narys, Liberal\xc5\xb3 frakcijos pirmininkas, Ekonomikos ir finans\xc5\xb3 komiteto narys._NEWLINE_2000\xe2\x80\x932004\xc2\xa0m. Seimo narys, Seimo pirmininko pavaduotojas._NEWLINE_2000\xe2\x80\x932001\xc2\xa0m. Europos reikal\xc5\xb3 komiteto pirmininkas._NEWLINE_2004-2008\xc2\xa0m. Seimo narys, 2005\xe2\x80\x932008\xc2\xa0m. Seimo pirmininko pavaduotojas nuo opozicijos._NEWLINE_2000\xc2\xa0m. iki lapkri\xc4\x8dio m\xc4\x97n. Vilniaus miesto savivaldyb\xc4\x97s tarybos narys._NEWLINE_2008\xc2\xa0m. gruod\xc5\xbeio m\xc4\x97n.\xc2\xa0\xe2\x80\x93 2012\xc2\xa0m. gruod\xc5\xbeio 13 d.\xc2\xa0\xe2\x80\x93 \xc5\xa0vietimo ir mokslo ministras XV Vyriausyb\xc4\x97je._NEWLINE_Laim\xc4\x97jo 2016 m. Lietuvos Respublikos Seimo rinkimuose._NEWLINE_Pilietini\xc5\xb3 iniciatyv\xc5\xb3 centro valdybos narys, Lietuvos \xc5\xbemogaus teisi\xc5\xb3 centro narys\xc2\xa0\xe2\x80\x93 steig\xc4\x97jas. S\xc5\xabnus Mykolas\xc2\xa0\xe2\x80\x93 i\xc5\xa1 pirmosios santuokos. Dukra Urt\xc4\x97\xc2\xa0\xe2\x80\x93 i\xc5\xa1 antrosios santuokos.'